Medi néném, csak az a kérésem
Medi néném, csak az a kérésem,
Ereszsze ki Pepi lányát nekem;
          Ereszsze ki Pepi galambomat,
          Had mulassam vele ki magamat.
          Ha kimulatom vele magamat,
          Bebocsájtom Pepi angyalomat.

Én istenem, nem tom mi az oka,
Alsó, felső szomszédom mostoha.
          Irigylik a szabad életemet,
          Bánják tőlem barna szeretőmet.
          A ki haragszik a szeretetért,
          Verje meg a nagy úr isten azért.

Ha felülök pej lovam hátára,
Beugratok atyám udvarára.
          Elbucsuzom atyámtôl, anyámtól,
          Utóljára a barna rózsámtól,
          Egészséget atyámnak, anyámnak,
          Utóljára a barna rózsámnak.
Népköltészet